钦定古今图书集成/理学汇编/学行典/第243卷 > 牛黉
## 钦定古今图书集成/理学汇编/学行典/第243卷 > 牛黉

按《兖州府志》：“牛黉，济宁州人。尚定陶县主，封亚中大
夫，宗人府仪宾。为人乐善好施，轻利重义。正德间，郡
饥河决为患，济当要冲，奉命修筑，民贫役重，黉输一
千二百石以给工役，济民赖之。事闻，特赐敕褒奖，仍
许入本府志书，以传不朽。其后绿林之扰，郡守修禁
键，募义士以固金汤，黉与有力焉。一时缙绅之士咸”
雅重之，子孙代有科第，以世其教云。